ประกาศจังหวัดชัยภูมิประกาศจังหวัดชัยภูมิเรื่องกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙จังหวัดชัยภูมิโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศดังนี้๑.ห้ามมิให้ผู้ใดจุดและปล่อยหรือกระทำการอย่างใด เพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๒.กำหนดระยะเวลาในการจุดและปล่อย๒.๑ในห้วงการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ในพื้นที่จังหวัดหรือพื้นที่จังหวัดใกล้เคียงโดยทางเครื่องบินพระที่นั่งให้งดการจุดและปล่อยบั้งไฟโดยเด็ดขาดและให้เลื่อนการจุดและปล่อยบั้งไฟออกไปตามที่นายอำเภอแห่งท้องที่เห็นสมควร๒.๒ให้กระทำได้ในห้วงเวลาการจัดงานประเพณีบุญบั้งไฟช่วงระหว่างเดือนเมษายนถึงเดือนมิถุนายนของทุกปี๒.๓ให้หมู่บ้านที่เคยมีประวัติการจัดงานประเพณีบุญบั้งไฟหมู่บ้านหนึ่งจุดและปล่อยได้เพียง ๑ วัน ต่อปีภายในห้วงเวลาตามข้อ ๒.๒๒.๔หมู่บ้านใดที่ไม่เคยมีประวัติจัดงานประเพณีบุญบั้งไฟห้ามจัดให้มีการจุดและปล่อยเป็นอันขาด๒.๕การจุดและปล่อยต้องกระทำระหว่างเวลา ๐๙.๐๐ นาฬิกา ถึงเวลา ๑๗.๐๐ นาฬิกา๓.ชนิด ขนาด และจำนวน๓.๑บั้งไฟที่ใช้ในการจุดและปล่อยต้องผลิตจากวัสดุ อุปกรณ์ที่มีน้ำหนักเบาและไม่มีส่วนผสมของโลหะ๓.๒ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๔ นิ้ว๓.๓ขนาดเส้นผ่าศูนย์กลางของตะไลต้องมีขนาดไม่เกิน ๐.๓๐ เมตร๓.๔จำนวนในการจุดและปล่อยหรือกระทำการอย่างอื่นเพื่อให้บั้งไฟ หรือตะไล หรือวัตถุอื่นใดที่คล้ายคลึงกันขึ้นไปสู่อากาศในแต่ละสถานที่ที่ให้จุดได้ไม่เกิน ๑ บั้งต่อหมู่บ้านต่อวัน หากตำบลจัดงานให้จุดได้ไม่เกินจำนวนหมู่บ้านในตำบลนั้นหรืออยู่ในดุลยพินิจของนายอำเภอแห่งท้องที่ โดยพิจารณาจากการมีส่วนร่วมของชุมชนและประเพณีและวัฒนธรรมของท้องถิ่นเป็นสำคัญ๔.สถานที่จุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกันขึ้นไปสู่อากาศจะต้องอยู่ในเขตหมู่บ้านหรือตำบลที่จัดงานประเพณีบุญบั้งไฟและต้องได้รับอนุญาตเป็นหนังสือจากเจ้าของ หรือผู้ดูแล หรือส่วนราชการและต้องอยู่ห่างจากหมู่บ้าน/ชุมชน หรือที่พักอาศัยไม่น้อยกว่า ๕๐๐ เมตรและอยู่ในลักษณะที่ไม่ก่อให้เกิดอันตรายต่อชีวิตและทรัพย์สินของบุคคลอื่น๔.๑สถานที่จุดและปล่อยหรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกัน ขึ้นไปสู่อากาศ จะต้องไม่อยู่ในบริเวณแนวขึ้น ลงของเครื่องบินห่างข้างละ ๔.๖ กิโลเมตร เป็นระยะทางยาว ๑๘.๕ กิโลเมตร จากหัวทางวิ่งทั้ง ๒ด้านโดยเด็ดขาด๕.มาตรการในการป้องกันมิให้มีการเล่นการพนัน๕.๑ห้ามจัดให้มีการพนันขันต่อในการจุดและปล่อยบั้งไฟ หรือตะไล๕.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกเวลาการขึ้นลง หรือความสูงต่ำของบั้งไฟหรือตะไล หรือกระทำการอื่นใด อันเป็นข้อชี้ขาดให้แพ้ชนะกัน๕.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๕.๔ ห้ามจำหน่ายบัตรค่าเข้าชมหรือเรียกเก็บค่าเข้าชมในการจุดและปล่อยบั้งไฟ ตะไล หรือกระทำการอื่นใดในลักษณะแอบแฝงเพื่อเก็บค่าเข้าชมเช่น จัดให้มีการเรี่ยไรหน้างาน การแจกซองฎีกาผ้าป่า หรือการตั้งตู้รับบริจาค๖.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ในขณะจุดและปล่อยบั้งไฟหรือวัตถุอื่นใดที่คล้ายคลึงกัน ผู้ที่ได้รับอนุญาตต้องพร้อมแสดงใบอนุญาตต่อเจ้าหน้าที่ที่เกี่ยวข้องเมื่อมีการขอตรวจ๖.๒ให้ผู้ได้รับอนุญาตนำเลขที่อนุญาตกำกับบั้งไฟ หรือตะไล แล้วแต่กรณีไปเขียนหรือแสดงไว้บนบั้งไฟหรือตะไลในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟได้ตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๖.๓ฐานสำหรับจุดบั้งไฟ ต้องมีความชันหรือลาดเอียง ๗๐ - ๘๐ องศา๖.๔ผู้รับอนุญาตต้องจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟ หรือตะไลไม่น้อยกว่า ๑๐๐ เมตร๖.๕ให้อำเภอจัดให้มีผู้ประสานงานการจุดบั้งไฟที่สามารถติดต่อได้ทางโทรศัพท์เพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันที่ได้รับอนุญาตได้ทราบล่วงหน้าก่อนวันจุดและปล่อยไม่น้อยกว่า๗ วัน พร้อมแจ้งหมายเลขโทรศัพท์ติดต่อกลับและเฝ้าติดตามการติดต่อจากหอบังคับการบินตลอดเวลาที่จุดบั้งไฟและแจ้งให้หอการบินทราบเมื่อเสร็จสิ้นการจุดบั้งไฟ๖.๖ผู้ได้รับอนุญาตต้องรับผิดชอบในการดูแลบริเวณจุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกัน ขึ้นสู่อากาศไม่ให้มีการจำหน่ายเครื่องดื่มแอลกอฮอล์ หรือเครื่องดื่มที่มีส่วนผสมแอลกอฮอล์โดยเด็ดขาด๗.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาต หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐ มิถุนายน พุทธศักราช๒๕๕๙๘.ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชน หรือประชาชน๙.ประกาศนี้ให้ใช้บังคับตั้งแต่วันประกาศในราชกิจานุเบกษาเป็นต้นไป[๑]ประกาศ ณ วันที่ ๑๘พฤศจิกายน พ.ศ. ๒๕๕๙ชูศักดิ์ ตรีสารผู้ว่าราชการจังหวัดชัยภูมิชนิกา/ปริยานุช/จัดทำ๔ มกราคม ๒๕๖๐ปริญสินีย์/ตรวจ๓๑ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๓๐๘ ง/หน้า ๒๙/๒๗ ธันวาคม ๒๕๕๙